**Vedtekter for Ursvik Vel, Ursvik**
**Stiftet 23. juli 1920**

**1**. Vellets formål er å ivareta medlemmenes felles interesser på Ursvik.

**2**. Enhver grunneier eller medeier av grunn på Ursvik kan være medlem. Også andre som er knyttet til stedet, kan av styret opptas som medlem.

**3**. Vellet holder årsmøte innen utgangen av juli og med minst 21 dagers skriftlig varsel. Gyldig beslutning krever at minst 1/4 av medlemmene er representert. Samtidig innkalles til ekstraordinært årsmøte, og dette er beslutningsdyktig uansett antall stemmeberettigede.

Årsmøtet behandler:
· Årsberetningen
· Årsregnskap
· Valg av representanter til styret og andre komiteer
· Innkomne forslag
· Budsjettforslag

Saker som ønskes fremmet på årsmøtet, må være i hende innen frist satt i innkallingen.
Ekstraordinært årsmøte kan også innkalles når ¼ av medlemmene forlanger det, eller når styret finner det nødvendig, med 14 dagers skriftlig varsel.

Ethvert medlem har møterett og stemmerett på årsmøtet og ekstraordinære årsmøte. Ethvert medlem som har betalt kontingent senest 14 dager før årsmøtet, har møterett og stemmerett på årsmøtet og ekstraordinært årsmøte. Stemmerett skjer ved personlig fremmøte eller ved skriftlig fullmakt. Det kan kun stille med én fullmakt.

Medlemmer som motarbeider Vellet i skrift og tale, eller på annen måte påfører Vellet skade eller utgifter, kan av Årsmøtet ekskluderes av Vellet.

**4.** Styret velges på årsmøte for 2 år og skal bestå av 5 medlemmer. Ingen medlemmer av styret kan inneha samme styreverv i mer enn 8 år sammenhengende.

a. Leder
b. Kasserer
Velges i år som slutter på oddetall.

· Nestleder
· Sekretær
· Ordinært styremedlem
Velges i år som slutter på partall.

Dessuten velges to varamedlemmer, revisor og valgkomite på 3 medlemmer for et år av gangen. Medlemmer av styret kan også være medlemmer av styret i Ursvik Veilag. Et styremedlem fra Ursvik Veilag har alltid møterett i Ursvik Vel, med tale og forslagsrett.

Styret utnevner
· Bryggesjef
· Tre representanter til festkomité
· Som medlem i Nesodden Velforbund sender Ursvik vel representanter til Velforbundet i henhold til gjeldende vedtekter for Nesodden Velforbund. Styret utnevner disse.

**5.** Styret leder vellets aktiviteter i henhold til vedtatt budsjett på årsmøtet.

Utgifter utover budsjettrammen skal vedtas på ekstraordinært årsmøte.

Leder innkaller til styremøte når det er påkrevet, eller når minst 3 av styremedlemmene forlanger det. Alle beslutninger vedtas med alminnelig flertall.
Ved stemmelikhet er leders stemme avgjørende.

Styret er beslutningsdyktig når minst tre medlemmer av styret er tilstede.

**6.** Regnskapsåret følger kalenderåret. Årsmøtet fastsetter medlemskontingenten. Denne gjelder for ett år av gangen og skal betales ved forfall. Forslag til endring av kontingent skal følge innkallelsen til årsmøtet.
Ekstrakontingent kan innkreves når større oppgaver foreligger. Forslag legges frem for styret for beslutning på Årsmøtet.

**7**. Beslutning om Vellets oppløsning og disponering av dets midler kan bare fattes med ¾ majoritet på ordinært årsmøtet hvor minst 50 % av medlemmene er representert.

8. Endring av disse vedtekter kan bare skje på årsmøte/ekstraordinært årsmøte. Vedtektsendringer krever 2/3 flertall. Vedtektsendringer gis ikke tilbakevirkende kraft.

Med endringer vedtatt på årsmøtene:
24.07.1942; 16.08.1954; 17.08.1956; 28.06.1966; 05.07.1984; 17.06.1988; 27.06.2002; 18.06.2009; 05.06.2015